กวาง & ขวัญ

กวาง&ขวัญ (อังกฤษ: kwang&kwan) เป็นนางแบบและศิลปินดูโอ้ โด่งดังมาพร้อมกับสำนักพิมพ์ใยไหม และนิตยสาร Sister ที่ทั้งคู่เคยถ่ายแบบนิตยสารไว้เมื่อปีพ.ศ. 2539-พ.ศ. 2543 หลังจากนั้นทั้งคู่ได้มาเป็นศิลปินดูโอ้ภายใต้สังกัด "YAIMAI RECORDS (ใยไหม เรคคอร์ด)" ออกอัลบั้มทั้งหมด 1 ชุดโดยใช้ชื่ออัลบั้มว่า "After Class ตอน Full Time" โดยมีเพลงที่คุ้นหูคือเพลง "เธออยู่กับฉันเสมอ"

ประวัติ 
"กวาง & ขวัญ" (อังกฤษ: Kwang & Kwan) / ประกอบสมาชิก กวาง - ไกวซัน เฉิน และ ขวัญ - นนท์ขวัญ หงษ์ทอง เป็นศิลปินดูโอ้คู่แรกของค่าย "YAIMAI RECORDS" ซึ่งทั้งคู่ผ่านการคัดเลือกด้วยการเทสต์เสียงกันเองด้วยศักยภาพ และสภาพที่เราทำได้ เราก็ค้นพบเด็กสาว 2 คน กับความมุ่งมั่นตั้งใจที่ทั้งคู่มีอยู่ในตัว คอนเสปต์ของ DUO อัลบั้มจึงเกิดขึ้น

"เธออยู่กับฉันเสมอ" ซิงเกิ้ลแรกที่มาในรูปแบบมินิอัลบั้ม ออกวางแผงคู่กับนิตยสาร Sister Special ฉบับที่ 8 (19 ธันวาคม 2538) ในราคา 59 บาท ซึ่งมีการเพิ่มราคานิตยสารขึ้น เนื่องด้วยทางสำนักพิมพ์อยากจะโปรโมทอัลบั้มนี้ขึ้น จึงมีการออกหนังสือพิเศษนี้พร้อมกับการแถมเทปคาสเซ็ท "Mini Album Kwang & Kwan After Class" ถือเป็นการชิมลางครั้งแรกกับการทำงานเพลง ซึ่งภายในอัลบั้มประกอบทั้งหมด 3 เพลง คือเพลง เธออยู่กับฉันเสมอ , จอดเลยฉันจะลง และเพลง ให้ได้ไหม และพิเศษไปกว่านั้นคือ Backing Track เพลง "เธออยู่กับฉันเสมอ" เพื่อให้ไปฝึกร้องคาราโอเกะอีกด้วย

9 มกราคม 2539 คือวันแรกของการวางแผงอัลบั้มเต็มในชื่อ "Kwang & Kwan Album After Class ตอน Full Time" ภายใต้การดูแลของ สุทธิพงษ์ สมบัติจินดา และ อภิสิทธิ์ กัมพลาวลี ถือเป็นก้าวแรกของการปั้นนักร้องขึ้นมา อาจจะไม่ได้โด่งดังเป็นพลุแตก แต่ก็สร้างสีสันให้กับวงการเพลงไทยได้ดีเลยทีเดียว ภายในอัลบั้มชุดนี้ ประกอบทั้งหมด 10 เพลง ซึ่งมีเพลงเพราะๆที่อยากแนะนำหลายเพลง เช่นเพลง เธออยู่กับฉันเสมอ , ให้ได้ไหม , Happy Birthday และเพลง อยู่ไม่ไกลหัวใจเธอ

ผลงาน

ผลงานเพลง

เพลงประกอบละคร 
 ร้องเพลงประกอบละครเรื่อง รัก...สุดหัวใจ ชื่อเพลง คือเธอใช่ไหม (2541)
 ร้องเพลงประกอบละครเรื่อง ปัญญาชนก้นครัว ชื่อเพลง เธอจะรู้ไหม (ปี 2542)

ผลงานอื่น

การแสดง 
 ละครสั้น Love Story ของ เจสัน ยัง (ขวัญ)
 มิวสิควิดีโอเพลง รีบไปรีบมานะเพื่อน ของ ยูเอชที (ขวัญ / ปี 2537)
 มิวสิควิดีโอเพลง - ของ เต๋า สมชาย เข็มกลัด (ขวัญ / ปี 2537)
 มิวสิควิดีโอเพลง นางสาวหน้ามุ่ย ของ บอยสเก๊าท์ (กวาง / ปี 2538)
 แสดงละครเรื่อง ลัดฟ้ามาหารัก (กวาง/ปี 2538-2539)

โฆษณา 
 โฆษณา ทเวลฟ์พลัส โรลออน (กวาง&ขวัญ)
 โฆษณา ไอศรีม TCBY (กวาง)
 โฆษณา P.S Jonior (ขวัญ)
 โฆษณา กูลิโกะ (ขวัญ)
 โฆษณาโปรโมทนิตยสาร Sister สำนักพิมพ์ใยไหม (กวาง-ขวัญ)

อ้างอิง 

 ยังจำ "กวาง & ขวัญ" ศิลปินค่ายONPA กันได้ไหม??
 ข้อมูลบางส่วนสืบค้นจากนิตยสาร Sister ฉบับที่ 8 (19 ธันวาคม 2538)
กลุ่มดนตรีป็อปสัญชาติไทย
กลุ่มดนตรีไทยในยุค 1990
นักร้องหญิงชาวไทย
นางแบบ
นักแสดง
กลุ่มสอง